##### KAUNO RAJONO SAVIVALDYBĖs TARYBa

##### posėdžio PROTOKOLAS

##### 2022 m. kovo 2 d. Nr. TP-2

Kaunas

Posėdis įvyko 2022 m. vasario 24 d. 10.00–14.30 val. nuotoliniu būdu.

Posėdžio pirmininkas Antanas Nesteckis, Savivaldybės mero pavaduotojas.

Posėdžio sekretorė Rūta Svečiulienė, Savivaldybės mero padėjėja.

Posėdyje dalyvavo 26 Tarybos nariai, Savivaldybės administracijos darbuotojai, kviestieji asmenys (sąrašai pridedami).

Posėdžio pirmininkas A. Nesteckis pasiūlė papildomai į darbotvarkę įtraukti   
42 klausimą „Dėl nekilnojamojo turto pirkimo Garliavos mieste“ ir, rengėjams atsiėmus, išbraukti 21 klausimą „Dėl Kauno rajono savivaldybės tarybos 2021 m. lapkričio 25 d. sprendimo Nr. TS-421 „Dėl Kauno rajono savivaldybės želdynų ir želdinių apsaugos taisyklių patvirtinimo“ pakeitimo“.

Pirmininkas papildytą ir pakeistą posėdžio darbotvarkę pateikė balsuoti.

Balsavo už – 18; prieš – 0; susilaikė – 0; nebalsavo – 8. Posėdyje dalyvavo 26 Tarybos nariai.

DARBOTVARKĖ:

1. Dėl Kauno rajono savivaldybės pasirengimo įtraukiojo ugdymo įgyvendinimui 2022–2024 metų priemonių plano patvirtinimo (J. Petkevičius).
2. Dėl Kauno rajono savivaldybės tarybos 2021 m. rugsėjo 23 d. sprendimo   
   Nr. TS-352 „Dėl Kauno rajono pradinių mokyklų, mokyklų-darželių, darželių, mokyklų-daugiafunkcių centrų, progimnazijos, gimnazijų, pagrindinių, meno ir sporto mokyklų didžiausio leistino pareigybių skaičiaus nustatymo ir pritarimo VšĮ Vytauto Didžiojo universiteto Ugnės Karvelis gimnazijos didžiausiam leistinam pareigybių skaičiui“ pakeitimo (J. Petkevičius).
3. Dėl pritarimo kultūros centrų, Garliavos sporto ir kultūros centro, viešosios bibliotekos, muziejaus 2021 m. veiklos ataskaitoms (J. Petkevičius).
4. Dėl pritarimo ikimokyklinio ugdymo įstaigų 2021 m. veiklos ataskaitoms   
   (J. Petkevičius).
5. Dėl pritarimo gimnazijų, progimnazijos ir pagrindinių mokyklų 2021 m. veiklos ataskaitoms (J. Petkevičius).
6. Dėl pritarimo mokyklų-darželių, pradinių, sporto ir meno mokyklų, mokyklų-daugiafunkcių centrų 2021 m. veiklos ataskaitoms (J. Petkevičius).
7. Dėl pritarimo Kauno rajono švietimo centro ir Kauno rajono pedagoginės psichologinės tarnybos 2021 m. veiklos ataskaitoms (J. Petkevičius).
8. Dėl pritarimo dalyvauti „Tūkstantmečio mokyklų“ programoje partnerio teisėmis (J. Petkevičius).
9. Dėl valstybės turto perėmimo Kauno rajono savivaldybės nuosavybėn ir jo perdavimo valdyti, naudoti ir disponuoti juo patikėjimo teise (A. Pupalė).
10. Dėl Kauno rajono savivaldybės turto perdavimo Kauno rajono savivaldybės administracijai valdyti, naudoti ir disponuoti juo patikėjimo teise (A. Pupalė).
11. Dėl Kauno rajono savivaldybės turto perdavimo valdyti, naudoti ir disponuoti juo patikėjimo teise (A. Pupalė).
12. Dėl savivaldybės būsto pardavimo (A. Pupalė).
13. Dėl savivaldybės turto pripažinimo netinkamu naudoti ir jo nurašymo (A. Pupalė).
14. Dėl Kauno rajono savivaldybės smulkiojo ir vidutinio verslo skatinimo fondo 2022 m. lėšų sąmatos patvirtinimo (E. Valskytė, A. Pupalė).
15. Dėl pritarimo viešosios įstaigos Kauno rajono turizmo ir verslo informacijos centro 2021 m. veiklos ataskaitai(A. Pupalė, R. Popovienė).
16. Dėl Kauno rajono savivaldybės 2022 m. socialinių paslaugų plano patvirtinimo   
    (M. Venslovienė).
17. Dėl Savivaldybės biudžetinės įstaigos Čekiškės socialinės globos ir priežiūros namų teikiamų socialinių paslaugų kainų patvirtinimo (M. Venslovienė).
18. Dėl Savivaldybės biudžetinės įstaigos Vaiko gerovės centro „Gynia“ teikiamų socialinių paslaugų kainų patvirtinimo (M. Venslovienė).
19. Dėl Kauno rajono savivaldybės tarybos 2020 m. kovo 26 d. sprendimo   
    Nr. TS-121 „Dėl Savivaldybės biudžetinės įstaigos Vaiko gerovės centro „Gynia“ teikiamos ilgalaikės ir trumpalaikės socialinės globos ir laikinosios priežiūros kainų nustatymo” pripažinimo netekusiu galios (M. Venslovienė).
20. Dėl Kauno rajono savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, želdynų kūrimui ir želdinių veisimui, želdynų ir želdinių inventorizavimui ir jų būklės ekspertizėms atlikti, skyrimo tvarkos aprašo patvirtinimo (J. Rakauskaitė).
21. Dėl Kauno rajono savivaldybės tarybos 2021 m. lapkričio 25 d. sprendimo   
    Nr. TS-422 „Dėl Kauno rajono savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ pakeitimo (J. Rakauskaitė).
22. Dėl Kauno rajono savivaldybės tarybos 2021 m. vasario 25 d. sprendimo   
    Nr. TS-57 „Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybės nuostatų patvirtinimo“ pakeitimo (J. Rakauskaitė).
23. Dėl pritarimo Kauno rajono Rokų kadastro vietovės melioracijos statinių rekonstravimo projektui ir bendro jo finansavimo (T. Didžiulis).
24. Dėl pritarimo Kauno rajono Piliuonos kadastro vietovės melioracijos statinių rekonstravimo projektui ir bendro jo finansavimo (T. Didžiulis).
25. Dėl Kauno rajono savivaldybės dalyvaujamojo biudžeto priemonės įgyvendinimo tvarkos aprašo patvirtinimo (T. Didžiulis).
26. Dėl Kauno rajono savivaldybės bendruomeninių ir nevyriausybinių organizacijų finansavimo tvarkos aprašo patvirtinimo (T. Didžiulis).
27. Dėl pritarimo Kauno rajono savivaldybės tarybos etikos komisijos 2021 m. veiklos ataskaitai (R. Lukoševičienė).
28. Dėl Kauno rajono savivaldybės vardu sudaromų sutarčių pasirašymo tvarkos aprašo patvirtinimo (E. Brinkman).
29. Dėl Savivaldybės kontrolieriaus kasmetinio tarnybinės veiklos vertinimo ir pareiginės algos nustatymo (V. Žagarienė).
30. Dėl Kauno rajono savivaldybės visuomenės sveikatos stebėsenos 2020 m. ataskaitos patvirtinimo (L. Dilys).
31. Dėl gatvėvardžių suteikimo Alšėnų, Domeikavos, Garliavos apylinkių, Karmėlavos, Neveronių, Raudondvario, Ringaudų ir Samylų seniūnijose (M. Kruopis).
32. Dėl gatvių geografinių charakteristikų pakeitimo Karmėlavos, Raudondvario ir Ringaudų seniūnijose (M. Kruopis).
33. Dėl gatvės Alšėnų seniūnijoje priskyrimo kitai gyvenamajai vietovei  
    (M. Kruopis).
34. Dėl pritarimo Kauno rajono savivaldybės tarybos antikorupcijos komisijos 2021 m. veiklos ataskaitai (V. Rimas).
35. Dėl gaisrų prevencijos priemonių Kauno rajono savivaldybės teritorijoje programos patvirtinimo (S. Lemziakovas).
36. Dėl Kauno rajono savivaldybės 2021 metų ataskaitos apie kelių priežiūros ir plėtros programos lėšų panaudojimą ir atliktus darbus patvirtinimo (G. Kaminskienė).
37. Dėl Kauno rajono savivaldybei nuosavybės teise priklausančio nekilnojamojo turto perdavimo valstybės nuosavybėn (G. Kaminskienė).
38. Dėl kelių priežiūros ir plėtros programos lėšų, skirtų Kauno rajono savivaldybės vietinės reikšmės keliams ir gatvėms  projektuoti, tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimo (G. Kaminskienė).
39. Dėl sutikimo perimti valstybės turtą valdyti, naudoti ir disponuoti juo patikėjimo teise (A. Pupalė).
40. Dėl pritarimo jungtinės veiklos sutarčiai su Lietuvos sveikatos mokslų universitetu (E. Brinkman).

41. Dėl nekilnojamojo turto pirkimo Garliavos mieste (A. Pupalė).

Posėdžio pirmininkas informavo Tarybos narius apie balsavimą dėl nusišalinimo.

A. Nesteckis priminė Savivaldybės tarybos veiklos reglamento 55 punktą, kuriame nustatyta: „Posėdyje dėl Savivaldybės tarybos nario nusišalinimo priėmimo (nepriėmimo) balsuojama. Savivaldybės taryba motyvuotu sprendimu, vadovaudamasi Vyriausiosios tarnybinės etikos komisijos patvirtintais kriterijais, pareikšto nusišalinimo gali nepriimti ir įpareigoti Savivaldybės tarybos narį dalyvauti toliau svarstant šį klausimą“. Kiekvienas nusišalinimo priėmimo (nepriėmimo) atvejis turi būti svarstomas individualiai (atskirai), įvertinant visas aplinkybes, galinčias lemti interesų konfliktą.

**1. SVARSTYTA. Kauno rajono savivaldybės pasirengimo įtraukiojo ugdymo įgyvendinimui 2022–2024 metų priemonių plano patvirtinimas.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto, Biudžeto ir finansų komitetai. Kultūros, švietimo ir sporto komitetas pritarė su priedo 12 punkto patikslinimu.

V. Rimas teigė, kad priemonių planas parengtas gerai išanalizavus situaciją Savivaldybėje. Paklausė apie lėšas švietimo pagalbos specialistams ir patalpų įrengimui.

J. Petkevičius atsakė, kad pagal galiojančius teisės aktus kiekviena savivaldybė turi pasitvirtinti pasirengimo įtraukiojo ugdymo įgyvendinimui 2022–2024 metų priemonių planus. Supažindino su lėšų poreikiu ir šaltiniais.

V. Rimas paklausė, ar Savivaldybė negalėtų šiemet skirti daugiau lėšų ir pritaikyti ugdymo įstaigų aplinkas įvairių ugdymosi poreikių turintiems mokiniams.

J. Petkevičius atsakė, kad šių metų Savivaldybės biudžetas jau suplanuotas. Atlikti visų darbų per šiuos metus nereikia, nes mokinių, turinčių specialiųjų ugdymosi poreikius, šiuo metu nėra daug.

I. Marcinkevičienė pažymėjo, kad rengiant planą dalyvavo politikai ir Kultūros, švietimo ir sporto komitetas. Ugdymo įstaigose nuolat tobulinamos aplinkos specialiųjų poreikių vaikams. Numatyta surengti Kultūros, švietimo ir sporto komiteto, Pedagoginės ir psichologinės tarnybos ir Kultūros, švietimo ir sporto skyriaus diskusija šiuo klausimu.

A. Nesteckis teigė, kad kiekvienais metais šiems reikalams yra numatomos lėšos Savivaldybės biudžete.

Pirmininkas sprendimo projektą su 12 punkto patikslinimu pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su 12 punkto patikslinimu.

Sprendimo Nr. TS-58.

**2. SVARSTYTA. Kauno rajono savivaldybės tarybos 2021 m. rugsėjo 23 d. sprendimo Nr. TS-352 „Dėl Kauno rajono pradinių mokyklų, mokyklų-darželių, darželių, mokyklų-daugiafunkcių centrų, progimnazijos, gimnazijų, pagrindinių, meno ir sporto mokyklų didžiausio leistino pareigybių skaičiaus nustatymo ir pritarimo VšĮ Vytauto Didžiojo universiteto Ugnės Karvelis gimnazijos didžiausiam leistinam pareigybių skaičiui“ pakeitimas.**

Pranešimą apie nusišalinimą nuo sprendimo projekto svarstymo pateikė Tarybos narys Jonas Mykolaitis.

Bendru sutarimu nutarta pritarti J. Mykolaičio nusišalinimui.

Pranešimą apie nusišalinimą nuo sprendimo projekto svarstymo pateikė Tarybos narė Regina Žukauskienė.

Bendru sutarimu nutarta nepritarti R. Žukauskienės nusišalinimui, nes nurodytos aplinkybės nėra pakankamas pagrindas interesų konfliktui kilti, nagrinėjamas klausimas nėra akivaizdžiai ir tiesiogiai susijęs su Tarybos narės privačiais interesais.

Pranešėjas J. Petkevičius pristatė sprendimo projektą.

Sprendimo projektui pritarė Biudžeto ir finansų, Kultūros, švietimo ir sporto komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-59.

**3. SVARSTYTA.** **Pritarimas kultūros centrų, Garliavos sporto ir kultūros centro, viešosios bibliotekos, muziejaus 2021 m. veiklos ataskaitoms.**

Pranešimą apie nusišalinimą nuo sprendimo projekto svarstymo pateikė Tarybos narė Laima Kalėdaitė.

Bendru sutarimu nutarta pritarti L. Kalėdaitės nusišalinimui.

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

R. Žukauskienė paklausė apie Garliavos sporto ir kultūros centro priestato statybą. Pasidomėjo, kada visuomenė bus supažindinta su projektu ir kokios numatomos investicijos šiam objektui, nes numatoma statyti amfiteatrą ant stogo ir restoraną.

J. Petkevičius atsakė, kad priestato techninis projektas dar neparengtas, todėl apie reikalingas lėšas atsakyti negali.

A. Navickas kalbėjo apie Kauno rajono muziejaus ataskaitą. Pastebėjo, kad knyga „Raudondvario dvaras. Laiko ženklai“ buvo pristatyta jau 2020 m. Pasiūlė muziejui rinkti medžiagą apie Kauno rajono gyventojus, pateikė pavyzdžių.

A. Nesteckis teigė, kad Tarybos nariai gali teikti pastabas ir pasiūlymus.

R. Žukauskienė pasiūlė prieš statant didesnius objektus įtraukti į diskusijas Tarybos narius ir visuomenę. Priimta, kad tokie projektai plačiai aptariami.

A. Nesteckis teigė, kad kiekvienas projektas viešinamas. Sulaukus pastabų ir pasiūlymų, į juos atsižvelgiama ir tik tada rengiamas techninis projektas.

I. Marcinkevičienė teigė, kad Tarybos nariai savo pastabas ir pastebėjimus pateikti turėtų iki Tarybos sprendimų projektų svarstymo.

A. Nesteckis teigė, kad visi Tarybos nariai galėjo dalyvauti svarstant įstaigų ataskaitas.

D. Jankauskas teigė, kad išklausė kai kurių įstaigų ataskaitas. Tarybos nariams buvo suteikta galimybė prisijungti prie Kultūros, švietimo ir sporto komiteto posėdžių. Ateityje norėtų, kad Tarybos nariai galėtų pareikšti savo nuomonę ir gauti daugiau informacijos iki sprendimų projektų svarstymo. Prašė suteikti Tarybos nariams būdų pareikšti savo nuomonę ir pastabas. Siūlo pritarti ataskaitoms. Paklausė, ar jau žinoma, kokie rekonstrukcijos darbai bus atlikti A. ir J. Juškų muziejuje.

R. Černiauskienė teigė, kad A. ir J. Juškų etninės kultūros muziejaus pastato tvarkomųjų statybos darbų (paprastojo remonto), suformuojant atskirus turtinius vienetus, projekto projektiniai pasiūlymai bus pristatomi kovo 3 d. 16 val. Vilkijos žemės ūkio mokyklos patalpose.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-60.

**4. SVARSTYTA. Pritarimas ikimokyklinio ugdymo įstaigų 2021 m. veiklos ataskaitoms.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-61.

**5. SVARSTYTA. Pritarimas gimnazijų, progimnazijos ir pagrindinių mokyklų   
2021 m. veiklos ataskaitoms.**

Pranešimą apie nusišalinimą nuo sprendimo projekto svarstymo pateikė Tarybos narė Irena Marcinkevičienė.

Bendru sutarimu nutarta nepritarti I. Marcinkevičienės nusišalinimui, nes nurodytos aplinkybės nėra pakankamas pagrindas interesų konfliktui kilti, nagrinėjamas klausimas nėra akivaizdžiai ir tiesiogiai susijęs su Tarybos narės privačiais interesais.

Pranešimą apie nusišalinimą nuo sprendimo projekto svarstymo pateikė Tarybos narys Jonas Mykolaitis.

Bendru sutarimu nutarta nepritarti J. Mykolaičio nusišalinimui, nes nurodytos aplinkybės nėra pakankamas pagrindas interesų konfliktui kilti, nagrinėjamas klausimas nėra akivaizdžiai ir tiesiogiai susijęs su Tarybos nario privačiais interesais.

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

I. Marcinkevičienė padėkojo už laiku pateiktas ataskaitas, jų rengėjams ir įstaigų vadovams – už pristatymą.

A. Nesteckis padėkojo Tarybos nariams, kurie išklausė įstaigų ataskaitas ir dalyvavo diskusijose.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-62.

**6. SVARSTYTA. Pritarimas mokyklų-darželių, pradinių, sporto ir meno mokyklų, mokyklų-daugiafunkcių centrų 2021 m. veiklos ataskaitoms.**

Pranešimą apie nusišalinimą nuo sprendimo projekto svarstymo pateikė Tarybos narys Jonas Mykolaitis.

Bendru sutarimu nutarta nepritarti J. Mykolaičio nusišalinimui, nes nurodytos aplinkybės nėra pakankamas pagrindas interesų konfliktui kilti, nagrinėjamas klausimas nėra akivaizdžiai ir tiesiogiai susijęs su Tarybos nario privačiais interesais.

Pranešimą apie nusišalinimą nuo sprendimo projekto svarstymo pateikė Tarybos narė Evelina Valskytė.

Bendru sutarimu nutarta nepritarti E. Valskytės nusišalinimui, nes nurodytos aplinkybės nėra pakankamas pagrindas interesų konfliktui kilti, nagrinėjamas klausimas nėra akivaizdžiai ir tiesiogiai susijęs su Tarybos narės privačiais interesais.

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-63.

**7. SVARSTYTA. Pritarimas Kauno rajono švietimo centro ir Kauno rajono pedagoginės psichologinės tarnybos 2021 m. veiklos ataskaitoms.**

Pranešėjas J. Petkevičius pristatė sprendimo projektą.

Sprendimo projektui pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-64.

**8. SVARSTYTA. Pritarimas dalyvauti „Tūkstantmečio mokyklų“ programoje partnerio teisėmis.**

Pranešėjas J. Petkevičius pristatė sprendimo projektą.

Sprendimo projektui pritarė Biudžeto ir finansų, Kultūros, švietimo ir sporto komitetai.

A. Rimas paklausė, ar Savivaldybė yra numačiusi, kurias mokyklas reikės uždaryti, ar derintas klausimas su bendruomenėmis?

J. Petkevičius atsakė, kad „Tūkstantmečio mokyklų“ programai pasiruošta. Savivaldybė suskirstyta į 3 zonas. Aptarė kiekvieną zoną atskirai. Konkretų mokyklų pertvarkos projektą reikės derinti su Europos socialinio fondo ekspertais. Mokyklų pertvarkos planą iki 2026 m. patvirtino Vyriausybė.

I. Marcinkevičienė teigė, kad Vyriausybė priėmė nutarimą, kuriame apibrėžiamos mokyklų, vykdančių formaliojo švietimo programas, tinklo kūrimo taisykles, kurių privalo laikytis savivaldybės. Mūsų Savivaldybėje nėra uždarinėjamos mokyklos, pertvarka vykdoma pagal Tarybos patvirtintą mokyklų pertvarkos planą.

A. Rimas teigė, kad ne visi savivaldybių merai pritaria mokyklų pertvarkos planui.

R. Lukoševičienė teigė, kad pritaria sprendimo projektui.

P. Visockas patikino, kad nereikia painioti dviejų skirtingų dalykų: „Tūkstantmečio mokyklų“ programos ir mokyklų pertvarkos plano, aptarė kiekvieną iš jų. Visi pokyčiai aptariami su bendruomenėmis iš anksto.

A. Nesteckis teigė, kad Kauno rajono savivaldybė stato naujas mokyklas, nes mokyklos nebesutalpina mokinių. Sparčiai augant gyventojų skaičiui, mokyklos Savivaldybėje neuždaromos.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 1; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-65.

**9. SVARSTYTA. Valstybės turto perėmimas Kauno rajono savivaldybės nuosavybėn ir jo perdavimas valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą su pakeitimu 1 punkte.

Sprendimo projektui su pakeitimais pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą su pakeitimu pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su pakeitimu.

Sprendimo Nr. TS-66.

**10. SVARSTYTA. Kauno rajono savivaldybės turto perdavimas Kauno rajono savivaldybės administracijai valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

R. Žukauskienė paklausė apie žemės sklypus, kokiai ūkinei veiklai jie bus panaudoti.

A. Pupalė atsakė, kam bus naudojami perimti žemės sklypai.

A. Nesteckis teigė, kad Taryba jau priėmusi sprendimus dėl šių žemės sklypų, keičiasi tik teisinis statusas.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 3. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-67.

**11. SVARSTYTA.** **Kauno rajono savivaldybės turto perdavimas valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-68.

**12. SVARSTYTA. Savivaldybės būsto pardavimas.**

Pranešėjas A. Pupalė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-69.

**13. SVARSTYTA. Savivaldybės turto pripažinimas netinkamu naudoti ir jo nurašymas.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

R. Žukauskienė paklausė apie turto vertę, jis neįvardytas sprendimo projekte.

A. Pupalė negalėjo atsakyti į šį klausimą, pažadėjo papildyti sprendimo projektą, įrašant vertę.

Pirmininkas sprendimo projektą su papildymu pateikė balsuoti.

Balsavo už – 23; prieš – 0; susilaikė – 0; nebalsavo – 3. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su papildymu.

Sprendimo Nr. TS-70.

Pasibaigus balsavimui:

V. Rimas teigė, kad svarstant sprendimo projektą komitetuose turto vertės pasigesta ne pirmą kartą.

A. Nesteckis sutiko su pastaba, ateityje pasiūlė pastabas pareikšti komitetų posėdžių metu.

**14. SVARSTYTA.** **Kauno rajono savivaldybės smulkiojo ir vidutinio verslo skatinimo fondo 2022 m. lėšų sąmatos patvirtinimas.**

Pranešėja E. Valskytė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

V. Boreikienė atkreipė dėmesį į fondo lėšų skirstymo kriterijus. Turėjo pastabų dėl fondo išlaidų sąmatos 1 punkto „Nukentėjusiems nuo COVID-19 ligos pandemijos“. Teigė, kad skirti finansavimą už patalpų nuomą visoms įmonėms nebūtų teisinga. Siūlė finansuoti už patalpų nuomą tik socialinėms ir kultūros įstaigoms.

A. Nesteckis teigė, kad Tarybos nariai dalyvauja fondo veikloje ir galės pareikšti savo nuomonę.

E. Valskytė atsakė, kokioms įmonėms, kurių veikla buvo sustabdyta pandemijos metu, bus galima skirti fondo lėšas pagal šį punktą.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-71.

**15. SVARSTYTA. Pritarimas viešosios įstaigos Kauno rajono turizmo ir verslo informacijos centro 2021 m. veiklos ataskaitai.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

L. Stankevičienė paklausė, ar buvo kitų verslo skatinimo būdų, be reklamos ir informavimo. Paklausė, ką veikia laivo kapitonas ir upeivis ne sezono metu.

R. Popovienė atsakė, kad centro pagrindinė veikla – teikti informaciją verslui. Pateikė pavyzdžių apie verslininkų užklausas. Šiais metais verslininkams pradėta teikti teisinė pagalba, konsultacijos. Paaiškino, kaip ir kokia informacija teikiama verslininkams. Laivo kapitonas ne sezono metu atlieka ūkvedžio funkcijas, upeivis dirba tik sezono metu laive.

R. Žukauskienė paklausė apie finansus – kam buvo panaudota 81 tūkst. Eur kitų išlaidų. Laivas uždirba tik 15 tūkst. Eur.

R. Popovienė atsakė, kad laivas uždirbo 15 tūkst. Eur už bilietus, 14 tūkst. Eur – už edukacijas. 81 tūkst. Eur lėšos naudojamos įstaigos buhalterinėms ir teisinėms paslaugoms, informacinėms technologijoms, keltui „Nevėžis“, reklamai, spaudiniams ir projektui finansuoti.

G. Rutkauskas paklausė, ar pagal įstatus Turizmo ir verslo informacijos centras gali priimti praktikantus.

R. Popovienė atsakė, kad nežino, ar įstatuose yra toks punktas, bet praktikantai priimami padirbėti pagal bendradarbiavimo sutartis.

Č. Paulauskas paklausė, kiek pelno ar nuostolio duoda laivininkystė.

R. Popovienė atsakė, kad pelno iš šios veiklos tikrai nėra. Pagrindinis tikslas – reprezentuoti Kauno rajoną. Įvardijo laivo „Zapyškis“ ir kelto „Nevėžis“ pajamas ir išlaidas jiems išlaikyti.

V. Boreikienė teigė, kad kalbės Socialdemokratų frakcijos vardu. Įvertino Kauno rajono turizmo ir verslo informacijos centro veiklą pandemijos metu. Laivininkystė plėtojasi sėkmingai. Kalbėjo apie įstaigos veiklą padedant verslui.

A. Navickas teigė, kad pritaria ataskaitai. Džiaugėsi, kad mokiniai kviečiami dalyvauti organizuojamose renginiuose.

I. Marcinkevičienė teigė, kad Kauno rajono turizmo ir verslo informacijos centre atsirado maža parduotuvė, kurioje prekes parduoda smulkūs verslininkai. Pasidžiaugė naujomis įstaigos veiklomis.

S. Davainis pastebėjo, kad per daug klausimų ir dėmesio ataskaitai. Per švietimo ir ugdymo įstaigų ataskaitas buvo mažiau klausinėjama.

A. Nesteckis teigė, kad Kauno rajono turizmo ir verslo informacijos centras skleidžia informaciją apie lankytinas vietas, dviračių takus visoje Lietuvoje ir užsienyje.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 1; nebalsavo – 3. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-72.

Po balsavimo:

L. Stankevičienė teigė, kad nereikia lyginti vaikų darželio ir Kauno rajono turizmo ir verslo informacijos centro ataskaitų.

**16. SVARSTYTA.** **Kauno rajono savivaldybės 2022 m. socialinių paslaugų plano patvirtinimas.**

Pranešėja M. Venslovienė pristatė sprendimo projektą su 12.1 papunkčio pakeitimu.

Sprendimo projektui su pakeitimu pritarė Biudžeto ir finansų, Socialinių reikalų ir sveikatos komitetai.

V. Boreikienė pasidžiaugė pristatytu ir gerai parengtu dokumentu. Atkreipė dėmesį į nevyriausybinių organizacijų įtraukimą į socialinių paslaugų veiklą. Paklausė, kaip paskatinti NVO veiklą šioje srityje.

M. Venslovienė atsakė, kad negali atsakyti, kodėl visuomeninės organizacijos nesiima tokios veiklos. Savivaldybė palaiko ir padeda jau įsikūrusioms socialinių paslaugų įstaigoms.

Pirmininkas sprendimo projektą su pakeitimu pateikė balsuoti.

Balsavo už – 26; prieš – 0; susilaikė – 0; nebalsavo – 0. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su pakeitimu.

Sprendimo Nr. TS-73.

**17. SVARSTYTA.** **Savivaldybės biudžetinės įstaigos Čekiškės socialinės globos ir priežiūros namų teikiamų socialinių paslaugų kainų patvirtinimas.**

Pranešėja M. Venslovienė pristatė sprendimo projektą.

Sprendimo projektui pritarė Biudžeto ir finansų, Socialinių reikalų ir sveikatos komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-74.

**18. SVARSTYTA. Savivaldybės biudžetinės įstaigos Vaiko gerovės centro „Gynia“ teikiamų socialinių paslaugų kainų patvirtinimas.**

Pranešėja M. Venslovienė pristatė sprendimo projektą.

Sprendimo projektui pritarė Biudžeto ir finansų, Socialinių reikalų ir sveikatos komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-75.

**19. SVARSTYTA. Kauno rajono savivaldybės tarybos 2020 m. kovo 26 d. sprendimo Nr. TS-121 „Dėl Savivaldybės biudžetinės įstaigos Vaiko gerovės centro „Gynia“ teikiamos ilgalaikės ir trumpalaikės socialinės globos ir laikinosios priežiūros kainų nustatymo” pripažinimas netekusiu galios.**

Pranešėja M. Venslovienė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-76.

**20. SVARSTYTA. Kauno rajono savivaldybės lėšų, reikalingų viešųjų želdynų ir želdinių apsaugai, priežiūrai ir tvarkymui, želdynų kūrimui ir želdinių veisimui, želdynų ir želdinių inventorizavimui ir jų būklės ekspertizėms atlikti, skyrimo tvarkos aprašo patvirtinimas.**

Pranešėja J. Rakauskaitė pristatė sprendimo projektą.

Sprendimo projektui pritarė Ūkio ir darnios plėtros komitetas.

R. Žukauskienė paklausė, kodėl reikėjo keisti jau priimtą Tarybos sprendimą.

J. Rakauskaitė atsakė, kad tai privaloma daryti pasikeitus Lietuvos Respublikos želdynų įstatymui.

R. Žukauskienė pastebėjo, kad nepateiktas sprendimo projekto lyginamasis variantas.

Pirmininkas sprendimo projektą pateikė balsuoti.

Balsavo už – 25; prieš – 0; susilaikė – 0; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-77.

**21. SVARSTYTA. Kauno rajono savivaldybės tarybos 2021 m. lapkričio 25 d. sprendimo Nr. TS-422 „Dėl Kauno rajono savivaldybės želdynų ir želdinių apsaugos, priežiūros ir tvarkymo komisijos sudarymo ir jos nuostatų patvirtinimo“ pakeitimas.**

Pranešėja J. Rakauskaitė pristatė sprendimo projektą su patikslintu 5.4 papunkčiu. Pastabą pateikė Vyriausybės atstovas.

Sprendimo projektui su pakeitimu pritarė Ūkio ir darnios plėtros komitetas.

R. Žukauskienė teigė, kad bandė prisijungti prie Kauno rajono savivaldybės želdynų ir želdinių apsaugos, priežiūros ir tvarkymo komisijos posėdžio. Nebuvo nurodytas posėdžio laikas.

J. Rakauskaitė atsakė, kad asmenys, norintys dalyvauti posėdyje, turi raštu kreiptis į komisijos pirmininką dieną prieš posėdį.

D. Jankauskas paklausė, ar Tarybos nariai negali dalyvauti komisijų posėdžiuose nepranešę.

A. Nesteckis atsakė, kad Taryba patvirtino tvarką, pagal kurią prisijungimai formuojami pagal prašymą.

R. Lukoševičienė teigė, kad Tarybos nariai turi turėti galimybę prisijungti prie visų posėdžių.

A. Nesteckis teigė, kad Tarybos nariams prisijungti prie posėdžių problemų nėra.

Č. Paulauskas sutiko su A. Nesteckio nuomone.

Pirmininkas sprendimo projektą su pakeitimu pateikė balsuoti.

Balsavo už – 24; prieš – 0; susilaikė – 0; nebalsavo – 2. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui su pakeitimu.

Sprendimo Nr. TS-78.

**22. SVARSTYTA. Kauno rajono savivaldybės tarybos 2021 m. vasario 25 d. sprendimo Nr. TS-57 „Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybės nuostatų patvirtinimo“ pakeitimas.**

Pranešėja J. Rakauskaitė pristatė sprendimo projektą.

Sprendimo projektui pritarė Ūkio ir darnios plėtros komitetas.

M. Vinciūnienė paklausė, ar planuojami konteinerių vietos pakeitimai sodų bendrijose.

J. Rakauskaitė atsakė, kad sodininkų bendrijos nenori priimti bendrųjų konteinerių. Klausimas aktualus.

V. Rimas paklausė, kodėl nėra prievolės juridiniams asmenims rūšiuoti atliekas.

J. Rakauskaitė atsakė, kad negali atsakyti į klausimą, pasitikslins.

R. Majauskas pasiūlė patobulinti mokėjimo už komunalinių atliekų surinkimą prie nekilnojamojo turto objektų – svarstyklių, sandėlių – tvarką.

J. Rakauskaitė atsakė, kad kiekvienas nekilnojamojo turto objektas turi mokėti rinkliavą. Pažadėjo pasižiūrėti, kaip galima spręsti šį atvejį.

A. Nesteckis teigė, kad tai apsprendžia teisės aktai.

L. Stankevičienė teigė, kad labai mažas kainos skirtumas rūšiuojant ir nerūšiuojant atliekas. Siūlo peržiūrėti, kad būtų paskata gyventojams rūšiuoti atliekas.

A. Nesteckis teigė, kad pasibaigus konkursui dėl pakuotes tvarkančios įmonės, visi gyventojai bus aprūpinti mėlynais konteineriais ir skirsis atliekų surinkimo kaina rūšiuojantiems ir nerūšiuojantiems atliekas.

I. Marcinkevičienė paklausė apie sodininkų bendrijas ir jiems teikiamą informaciją apie rinkliavą.

J. Rakauskaitė atsakė, kad visiems sodininkams buvo išsiųstos sąskaitos už paslaugas.

I. Marcinkevičienė siūlė atkreipti dėmesį į šią problemą, nes sodininkai neturi pašto dėžučių, negauna sąskaitų.

A. Nesteckis teigė, kad reikia sugrįžti prie Tarybos sprendimo apie rinkliavą.

V. Rimas teigė, kad atliekų surinkimo kainas nustatė Savivaldybės taryba. Palygino kainas įmonėms ir privatiems gyventojams.

Pirmininkas sprendimo projektą pateikė balsuoti.

Balsavo už – 23; prieš – 1; susilaikė – 1; nebalsavo – 1. Posėdyje dalyvavo 26 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-79.

Pietų pertrauka iki 12.30 val.

Po pertraukos posėdyje dalyvavo 24 Tarybos nariai.

**23. SVARSTYTA. Pritarimas Kauno rajono Rokų kadastro vietovės melioracijos statinių rekonstravimo projektui ir bendras jo finansavimas.**

Pranešėjas T. Didžiulis pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

D. Jankauskas paklausė, ar yra Biudžete numatytos lėšos, reikalingos projektui vykdyti. Paklausė, kaip parenkamos teritorijos projektui vykdyti, ar yra tam parengta tvarka.

T. Didžiulis atsakė, kad į Savivaldybę kreipiasi gyventojai, ūkininkai, seniūnai su skundais dėl melioracijos įrenginių. Dabar atliekama analizė, rengiamas strateginis būklės įvertinimo planas, kuriose vietose reikalinga pagalba tvarkant ar įrengiant melioracijos įrenginius. Skuba pritraukti ES lėšas, kol yra galimybė.

R. Lukoševičienė paklausė, ar yra komisija, kuri atrenka prašymus dalyvauti projekte.

T. Didžiulis atsakė, kad tokios komisijos nėra.

G. Rutkauskas paklausė, ar yra tvarka, pagal kurią būtų rengiami projektai ir parenkami jų dalyviai.

T. Didžiulis atsakė, kad strateginis melioracijos įrenginių būklės įvertinimo planas leis turėti bendrą Savivaldybės vaizdą ir lėšų poreikį.

D. Jankauskas pastebėjo, kad gyventojams trūksta informacijos apie galimybę dalyvauti ES lėšomis finansuojamose projektuose. Pasiūlė priimti protokolinį pavedimą.

**PROTOKOLINIS PAVEDIMAS:** Pavesti Savivaldybės administracijai iki 2022 m. rugsėjo 1 d. informuoti Tarybą apie priemones, kurias numatoma įgyvendinti sprendžiant su melioracijos statinių rekonstravimų susijusias problemas.

A. Nesteckis sutiko su D. Jankausko pasiūlymu – reikia formuoti nuomonę ir numatyti darbus dėl melioracijos įrenginių.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-80.

**24. SVARSTYTA. Pritarimas Kauno rajono Piliuonos kadastro vietovės melioracijos statinių rekonstravimo projektui ir bendras jo finansavimas.**

Pranešėjas T. Didžiulis pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-81.

**25. SVARSTYTA. Kauno rajono savivaldybės dalyvaujamojo biudžeto priemonės įgyvendinimo tvarkos aprašo patvirtinimas.**

Pranešėjas T. Didžiulis pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą balsuoti.

Balsavo už – 23; prieš – 0; susilaikė – 0; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-82.

**26. SVARSTYTA. Kauno rajono savivaldybės bendruomeninių ir nevyriausybinių organizacijų finansavimo tvarkos aprašo patvirtinimas.**

Pranešėjas T. Didžiulis pristatė sprendimo projektą su 11.5 papunkčio pakeitimu.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą su pakeitimu pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui su pakeitimu 11.5 papunktyje.

Sprendimo Nr. TS-83.

**27. SVARSTYTA.** **Pritarimas Kauno rajono savivaldybės tarybos etikos komisijos 2021 m. veiklos ataskaitai.**

Pranešėja R. Lukoševičienė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 0. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-84.

**28. SVARSTYTA. Kauno rajono savivaldybės vardu sudaromų sutarčių pasirašymo tvarkos aprašo patvirtinimas.**

Pranešėja E. Brinkman pristatė sprendimo projektą.

Sprendimo projektui pritarė Biudžeto ir finansų komitetas.

G. Rutkauskas paklausė, ar yra šio sprendimo projekto ryšys su 41 darbotvarkės klausimu apie gyvūnų prieglaudą.

A. Nesteckis atsakė, kad jokio ryšio tarp Tarybos sprendimų projektų nėra.

Pirmininkas sprendimo projektą pateikė balsuoti.

Balsavo už – 24; prieš – 0; susilaikė – 0; nebalsavo – 0. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-85.

**29. Savivaldybės kontrolieriaus kasmetinis tarnybinės veiklos vertinimas ir pareiginės algos nustatymas.**

Pranešėja V. Žagarienė pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-86.

**30. SVARSTYTA. Kauno rajono savivaldybės visuomenės sveikatos stebėsenos 2020 m. ataskaitos patvirtinimas.**

Pranešėjas L. Dilys pristatė sprendimo projektą.

Sprendimo projektui pritarė Socialinių reikalų ir sveikatos komitetas.

V. Rimas paklausė apie problemines visuomenės sveikatos sritis.

L. Dilys atsakė, kad odontologijos srityje problemų kasmet mažėja. Profilaktinės programos nėra gerai vykdomos visose savivaldybėse. Pandemija turėjo įtakos visuomenės sveikatai.

A. Nesteckis teigė, kad naujasis Savivaldybės gydytojas turi atkreipti dėmesį į profilaktinių programų vykdymą.

S. Davainis teigė, kad ataskaita plačiai išnagrinėta Socialinių reikalų ir sveikatos komitete. Kvietė Savivaldybės gydytoją, Sveikatos biuro direktorių ir Socialinių reikalų ir sveikatos komitetą diskusijai dėl geresnių visuomenės sveikatos rodiklių.

V. Rimas teigė, kad reikia pradėti vykdyti ataskaitoje numatytas rekomendacijas.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-87.

**31. SVARSTYTA. Gatvėvardžių suteikimas Alšėnų, Domeikavos, Garliavos apylinkių, Karmėlavos, Neveronių, Raudondvario, Ringaudų ir Samylų seniūnijose.**

Pranešėjas M. Kruopis pristatė sprendimo projektą.

Sprendimo projektui su pastaba dėl Žvorūnės gatvės pavadinimo pritarė Kultūros, švietimo ir sporto komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-88.

**32. SVARSTYTA.** **Gatvių geografinių charakteristikų pakeitimas Karmėlavos, Raudondvario ir Ringaudų seniūnijose.**

Pranešėjas M. Kruopis pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 19; prieš – 0; susilaikė – 0; nebalsavo – 5. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-89.

**33. SVARSTYTA. Gatvės Alšėnų seniūnijoje priskyrimas kitai gyvenamajai vietovei.**

Pranešėjas M. Kruopis pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 21; prieš – 0; susilaikė – 0; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-90.

**34. SVARSTYTA. Pritarimas Kauno rajono savivaldybės tarybos antikorupcijos komisijos 2021 m. veiklos ataskaitai.**

Pranešėjas V. Rimas pristatė sprendimo projektą.

Sprendimo projektui pritarė Socialinių reikalų ir sveikatos komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai

NUSPRĘSTA. Pritarti sprendimo projektui.

Sprendimo Nr. TS-91.

Po balsavimo:

V. Rimas padėkojo antikorupcijos komisijos nariams už gerą darbą.

**35. SVARSTYTA. Gaisrų prevencijos priemonių Kauno rajono savivaldybės teritorijoje programos patvirtinimas.**

Pranešėjas S. Lemziakovas pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-92.

**36. SVARSTYTA. Kauno rajono savivaldybės 2021 metų ataskaitos apie kelių priežiūros ir plėtros programos lėšų panaudojimą ir atliktus darbus patvirtinimas.**

Pranešėja G. Kaminskienė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

R. Žukauskienė paklausė dėl lėšų panaudojimo tvarkant J. Zikaro ir J. Janonio gatves Kačerginėje. Biudžeto ir finansų komitete Administracijos direktorius Š. Šukevičius minėjo, kad asfaltavimo darbai įeina į 2021 m. šiems darbams panaudotas lėšas. Paprašė patikslinti šį faktą.

G. Kaminskienė įvardijo, kokie darbai šiose gatvėse buvo atlikti 2021 m.. Asfaltavimo darbams atlikti 2022 m. reikės papildomų lėšų

V. Rimas teigė, kad nepritarė 2021 m. ir šiandien nepritars fondui, skirtam svarbiems keliams tvarkyti. Tai kelių žmonių fondas, kuris skirsto 1,5 mln. Eur. Paklausė, kodėl Akacijų g. Kulautuvoje finansuojama iš dviejų šaltinių: Savivaldybės ir Svarbių kelių fondo lėšų.

G. Kaminskienė atsakė, kad norint sutvarkyti visą J. Janonio gatvę Kačerginėje tais pačiais metais, Savivaldybei reikia prisidėti lėšomis iš Svarbių kelių tvarkymo fondo. Fondas sudaromas pagal Tarybos patvirtintą tvarką. Fondo lėšos leidžia greičiau atlikti darbus.

V. Rimas paklausė apie kelių asfaltavimą iki kapinių. Išvardijo kapines, prie kurių nėra gero privažiavimo. Pasidomėjo, kiek lėšų šiems keliams tvarkyti skirta 2022 m..

A. Nesteckis paklausė, apie kokias kapines kalbama.

V. Rimas išvardijo kapines, prie kurių nėra gero privažiavimo.

G. Kaminskienė atsakė, kad 2021 m. pabaigoje Savivaldybės vadovai davė Kelių ir transporto skyriui užduotį įvertinti kelius prie kapinių. Kelių sąrašas yra sudarytas, skaičiuojama, kiek lėšų pareikalaus tvarkymo darbai.

Pirmininkas sprendimo projektą pateikė balsuoti.

Balsavo už – 22 ; prieš – 0; susilaikė – 1; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-93.

**37. SVARSTYTA. Kauno rajono savivaldybei nuosavybės teise priklausančio nekilnojamojo turto perdavimas valstybės nuosavybėn.**

Pranešėja G. Kaminskienė pristatė sprendimo projektą.

Sprendimo projektui pritarė Ūkio ir darnios plėtros komitetas.

Klausimų ir diskusijų nebuvo.

Pirmininkas sprendimo projektą pateikė balsuoti.

Balsavo už – 23; prieš – 0; susilaikė – 0; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-94.

**38. SVARSTYTA. Kelių priežiūros ir plėtros programos lėšų, skirtų Kauno rajono savivaldybės vietinės reikšmės keliams ir gatvėms projektuoti, tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimas.**

Pranešėja G. Kaminskienė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai. Biudžeto ir finansų komitetas pasiūlė 4.1 papunktyje vietoje žodžio „nuolat“ įrašyti žodį „kasmet“.

V. Rimas pastebėjo, kad nuo 25 proc. iki 35 proc. padidėjo dalis svarbiems keliams tvarkyti. Aptarė vertinimo kriterijus, pagal kuriuos sudaroma prioritetinė kelių tvarkymo eilė. Stebėjosi, kad keliams, kuriais rieda mokykliniai autobusai, skiriama tik 10 balų.

G. Kaminskienė paaiškino apie kriterijų panaudojimą nustatant prioritetinę eilę.

A. Nesteckis teigė, kad dalyvauja Kelių priežiūros ir plėtros programos lėšų paskirstymo komisijos darbe. Nereikia klaidinti Tarybos narių ir gyventojų dėl kriterijų naudojimo. Tarybos nario V. Rimo minėtas kelias palei Nevėžį nepriklauso Savivaldybei. Prioritetinė kelių tvarkymo eilė sudaroma taikant ne vieną, o visus kriterijus. Seniūnijoms skiriamos lėšos pagal Savivaldybės kelių ilgį ir gyventojų skaičių. Taikant kriterijus, keliai prie visuomeninių statinių, tarp jų ir kapinių, gali pakilti eilėje. Seniūnijoje sudarytas kelių tvarkymo sąrašas turės būti skelbiamas viešai interneto puslapiuose. Dėl tvarkos daug diskutavo seniūnai ir seniūnaičiai, nes jie turi nustatyti kelių tvarkymo eilę.

V. Rimas teigė, kad gyventojams nerūpi, kam priklauso kelias palei Nevėžį. Priminė, kad, jei keliu važiuoja mokyklinis autobusas, kelias pagal kriterijus gauna tik 10 balų. Pastebėjo, kad iki 35 proc. padidėjus lėšoms svarbioms gatvėms ir keliams tvarkyti, mažėja lėšos, skirtos seniūnijoms. Siūlo nepritarti sprendimo projektui ir visas lėšas, skirtas keliams tvarkyti, skirti seniūnijoms.

A. Nesteckis teigė, kad Lietuvos Respublikos Seimas galėtų leisti visas kelių tvarkymo lėšas skirti Savivaldybėms, o ne Kelių direkcijai. Savivaldybė negali tvarkyti ne jai priklausančių kelių. Pastebėjo, kad reikia pasitikėti gyventojų išrinktais seniūnaičiais. Pastebėjus pažeidimų skirstant ir naudojant lėšas, juos galima svarstyti Antikorupcijos komisijoje ir kitose teisės aktuose nustatytose institucijose. Siūlė pritarti sprendimo projektui.

Pirmininkas sprendimo projektą su pakeitimu pateikė balsuoti.

Balsavo už – 18; prieš – 1; susilaikė – 2; nebalsavo – 3. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui su pakeitimu.

Sprendimo Nr. TS-95.

**39. SVARSTYTA. Sutikimas perimti valstybės turtą valdyti, naudoti ir disponuoti juo patikėjimo teise.**

Pranešėjas A. Pupalė pristatė sprendimo projektą.

Sprendimo projektui pritarė Ūkio ir darnios plėtros komitetas.

R. Lukoševičienė pastebėjo, kad iš pateiktos medžiagos neaišku, kam bus naudojami žemės sklypai. Aiškinamajame rašte nurodyta, kad nebūtina viešinti šio Tarybos sprendimo.

A. Pupalė atsakė, kad sprendimo projekto 1 punkte nurodyta, kam bus naudojami žemės sklypai, jie visi driekiasi palei Nemuną. Trumpai aptarė visus žemės sklypus ir juose numatomus atlikti darbus.

J. Truncienė teigė, kad be reikalo A. Pupalė įsivėlė į diskusiją dėl žemės sklypų, kuriuos jau seniai prižiūri seniūnijos. Keičiasi tik žemės sklypų teisinis statusas. Dar kartą priminė, kad labai trūksta informacijos aiškinamuosiuose raštuose, tai sutrumpintų diskusijas.

R. Lukoševičienė pritarė Tarybos narei J. Truncienei dėl aiškinamųjų raštų. Padėkojo už pateiktą vaizdinę medžiagą.

A. Nesteckis teigė, kad Tarybos sprendimai dėl šių žemės sklypų seniai priimti. Dėkojo seniūnams, kurie pasižiūrėjo šeimyniškai ir paėmė žemę visuomenės poreikiams. Tai labai svarbus Tarybos sprendimas. Iki 2023 m. valstybinė žemė bus perduota savivaldybėms. Pateikė Užliedžių seniūnijos, kur nėra laisvų valstybinės žemės sklypų, pavyzdį.

J. Truncienė teigė, kad Užliedžių seniūnijoje prie visuomeninio pastato žemės savininkai atsiėmė žemę prieš daug metų ir jos nebuvo galima paimti visuomenės poreikiams.

A. Nesteckis teigė, kad reikia saugoti ir tikslingai naudoti žemę, paimtą visuomenės poreikiams.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-96.

**40. SVARSTYTA. Pritarimas jungtinės veiklos sutarčiai su Lietuvos sveikatos mokslų universitetu.**

Pranešėja E. Brinkman pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

G. Rutkauskas paprašė patikslinti, kodėl rengiant projektą nedalyvavo Savivaldybė, kodėl lėšos keliui neskirstomos pagal Kelių priežiūros ir plėtros programos lėšų, skirtų Kauno rajono savivaldybės vietinės reikšmės keliams ir gatvėms projektuoti, tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarką.

E. Brinkman atsakė, kad negali atsakyti, kodėl Savivaldybė nebuvo pakviesta dalyvauti projekte. Lėšos keliui įrengti bus skirtos pagal šią bendradarbiavimo sutartį.

G. Rutkauskas teigė, kad Lietuvos sveikatos mokslų universitetas kelią galėjo įrengti už projekto lėšas. 50 tūkst. Eur būtų galima panaudoti kitiems keliams tvarkyti.

A. Nesteckis teigė, kad žemė pastato statybai priklauso Lietuvos sveikatos mokslų universitetui, keliukas – Kauno rajono savivaldybei. Gyvūnų gerovė labai svarbi, džiaugėsi, kad Kauno rajone įsikuria tokia įstaiga.

R. Lukoševičienė pritarė bendradarbiavimui, tik ar būtina sutartimi įsipareigoti atlikti kelio remonto darbus. Siūlė aptarti klausimą su seniūnaičiais ir seniūnija. Pasidomėjo, koks yra numatomo remontuoti kelio ilgis.

E. Brinkman negalėjo atsakyti apie kelio ilgį, siūlė pažiūrėti sprendimo projekto priedą.

J. Truncienė teigė, kad keliukas neilgas – apie 100–200 metrų.

A. Nesteckis teigė, kad pritarus sprendimo projektui „Kelių priežiūros ir plėtros programos lėšų, skirtų Kauno rajono savivaldybės vietinės reikšmės keliams ir gatvėms  projektuoti, tiesti, taisyti (remontuoti), prižiūrėti ir saugaus eismo sąlygoms užtikrinti, naudojimo ir skirstymo tvarkos aprašo patvirtinimas“ nebus galima keisti patvirtinto sąrašo be Tarybos pritarimo. Savivaldybė norėjo, kad ši įstaiga įsikurtų Kauno rajone.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 1; nebalsavo – 1. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-97.

**41. SVARSTYTA. Nekilnojamojo turto pirkimas Garliavos mieste.**

Pranešėjas A. Pupalė pristatė sprendimo projektą.

Sprendimo projektui pritarė Biudžeto ir finansų, Ūkio ir darnios plėtros komitetai.

R. Žukauskienė paklausė dėl žemės sklypų sujungimo, nes sklypai nedideli.

A. Pupalė atsakė, kad šiuo metu yra skirtinga žemės sklypų paskirtis, todėl jų jungti negalima. Paaiškino, kam bus panaudoti žemės sklypai.

Pirmininkas sprendimo projektą pateikė balsuoti.

Balsavo už – 22; prieš – 0; susilaikė – 0; nebalsavo – 2. Posėdyje dalyvavo 24 Tarybos nariai.

NUSPRĘSTA. Pritarti sprendimo projektui.

Sprendimo Nr. TS-98.

Kitas Tarybos posėdis – kovo 24 d.

Informacija:

1. Posėdžio pirmininkas A. Nesteckis informavo, kad vasario 10 d. Savivaldybės tarybos nariai gavo Savivaldybės administracijos parengtą Kauno regiono integruotos teritorijų vystymo programos įgyvendinimo Kauno rajono savivaldybėje (Garliavos tikslinėje ir susietose teritorijose) 2021 metų ataskaitą. Turintieji klausimų ar pastabų, gali kreiptis į Ekonomikos skyrių.

2. Tarybos narys V. Rimas paklausė dėl galimybės pakeisti balsavimo rezultatą svarstant klausimą „Dėl Kauno rajono savivaldybės tarybos 2021 m. vasario 25 d. sprendimo Nr. TS-57 „Dėl vietinės rinkliavos už komunalinių atliekų surinkimą iš atliekų turėtojų ir atliekų tvarkymą Kauno rajono savivaldybės nuostatų patvirtinimo“ pakeitimo“.

3. Tarybos narė V. Boreikienė pareiškė pastabų dėl Ūkio ir darnios plėtros komiteto posėdžių darbo laiko ir Tarybos narių teikiamų pastabų, pasiūlymų.

4. Tarybos narys G. Rutkauskas paprašė nepolitikuoti ir neprimesti nuomonės Tarybos nariams prieš balsavimą.

Posėdžio pirmininkas Antanas Nesteckis

Tarybos sekretorė Nijolė Linkuvienė

Posėdžio sekretorė Rūta Svečiulienė